ΑΠΟΦΑΣΗ ΤΗΣ ΕΠΙΤΡΟΠΗΣ της 24ης Ιανουαρίου 1997 που επιτρέπει να τυπώνονται με ανεξίτηλο τρόπο οι καθορισμένες ενδείξεις στις συσκευασίες σπόρων προς σπορά των ελαιούχων και κλωστικών φυτών και που τροποποιεί την απόφαση 87/309/ΕΟΚ που επιτρέπει την τοποθέτηση καθορισμένων ενδείξεων στις συσκευασίες ορισμένων ειδών κτηνοτροφικών φυτών (97/125/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 66/401/ΕΟΚ του Συμβουλίου, της 14ης Ιουνίου 1966, για την εμπορία σπόρων προς σπορά κτηνοτροφικών φυτών (1), όπως τροποποιήθηκε τελευταία από την οδηγία 96/72/ΕΚ (2), και ιδίως το άρθρο 10 παράγραφος 1 στοιχείο α),

την οδηγία 69/208/ΕΟΚ του Συμβουλίου, της 30ής Ιουνίου 1969 περί εμπορίας σπόρων των ελαιούχων και κλωστικών φυτών (3), όπως τροποποιήθηκε τελευταία από την οδηγία 96/72/ΕΚ, και ιδίως το άρθρο 10 παράγραφος 1 στοιχείο α),

Εκτιμώντας:

ότι οι σπόροι προς σπορά κτηνοτροφικών φυτών, σιτηρών, ελαιούχων και κλωστικών φυτών μπορούν να τεθούν σε εμπορία μόνο εάν οι συσκευασίες τους φέρουν επίσημη ετικέτα σύμφωνα με τις διατάξεις της οδηγίας 66/401/ΕΟΚ και της οδηγίας 69/208/ΕΟΚ 7

ότι, ωστόσο, επιτρέπεται να τυπώνονται με ανεξίτηλο τρόπο οι καθορισμένες ενδείξεις στις συσκευασίες, σύμφωνα με το υπόδειγμα που προβλέπεται για την ετικέτα 7

ότι η Επιτροπή έχει ήδη εγκρίνει παρόμοια άδεια με την απόφαση 80/755/ΕΟΚ (4), όπως τροποποιήθηκε από την απόφαση 81/109/ΕΟΚ (5), όσον αφορά τους σπόρους προς σπορά σιτηρών και με την απόφαση 87/309/ΕΟΚ (6), όπως τροποποιήθηκε τελευταία από την απόφαση 88/493/ΕΟΚ (7), όσον αφορά τους σπόρους προς σπορά ορισμένων ειδών κτηνοτροφικών φυτών 7

ότι, σύμφωνα με τις εν λόγω αποφάσεις, έχουν χορηγηθεί οι άδειες υπό ορισμένους όρους οι οποίοι εξασφαλίζουν ότι η σχετική ευθύνη βαρύνει την υπηρεσία πιστοποίησης 7

ότι το σύστημα αυτό αποδείχθηκε χρήσιμο 7

ότι είναι τώρα επιθυμητό να χορηγηθεί παρόμοια άδεια όσον αφορά τους σπόρους προς σπορά ελαιούχων και κλωστικών φυτών 7

ότι είναι επίσης επιθυμητό, στην περίπτωση ειδών κτηνοτροφικών φυτών, να επεκταθεί η άδεια σε όλα τα είδη που καλύπτονται από την οδηγία 66/401/ΕΟΚ 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής σπόρων προς σπορά και γεωργικών, δενδροκηπευτικών και δασικών φυτών προς φύτευση,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Επιτρέπεται στα κράτη μέλη, σύμφωνα με τους όρους που θεσπίζονται στην παράγραφο 2, να προβλέπουν ώστε να τυπώνονται με ανεξίτηλο τρόπο, υπό επίσημη επίβλεψη, οι καθορισμένες ενδείξεις στις συσκευασίες ελαιούχων και κλωστικών φυτών όλων των κατηγοριών «βασικών σπόρων» και «πιστοποιημένων σπόρων».

2. Για την άδεια που προβλέπεται στην παράγραφο 1, ισχύουν οι ακόλουθες προϋποθέσεις:

α) οι καθορισμένες ενδείξεις τυπώνονται ή επιτίθενται με σφραγίδα, ανεξίτηλα, στη συσκευασία 7

β) η εκτύπωση και το χρώμα του εντύπου ή της σφραγίδας συμφωνούν με το υπόδειγμα της ετικέτας που χρησιμοποιείται από το σχετικό κράτος μέλος 7

γ) από τις καθορισμένες ενδείξεις, τουλάχιστον εκείνες που αναφέρονται στο παράρτημα IV τμήμα Α σημείο α) στοιχεία 3 και 4 της οδηγίας 69/208/ΕΟΚ τυπώνονται ή επιτίθενται με σφραγίδα επίσημα ή υπό επίσημο έλεγχο όταν η δειγματοληψία πραγματοποιείται δυνάμει των διατάξεων του άρθρου 7 παράγραφος 2 της εν λόγω οδηγίας 7

δ) εκτός από τις καθορισμένες ενδείξεις, κάθε συσκευασία φέρει ατομικό αύξοντα αριθμό σειράς που δίδεται επίσημα, ο οποίος τυπώνεται ή επιτίθεται με σφραγίδα, ανεξίτηλα στη συσκευασία από την επιχείρηση η οποία τυπώνει τις συσκευασίες 7 ότι η επιχείρηση αυτή πληροφορεί την υπηρεσία τυποποίησης σχετικά με τον αριθμό των συσκευασιών που έχουν διατεθεί, συμπεριλαμβανομένου του αύξοντος αριθμού της 7

ε) η υπηρεσία πιστοποίησης τηρεί λογιστική κατάσταση των ποσοτήτων των σπόρων προς σπορά οι οποίοι έχουν σημανθεί κατ' αυτό τον τρόπο, συμπεριλαμβανομένου του αριθμού και του περιεχομένου των συσκευασιών κάθε παρτίδας, καθώς και του αύξοντος αριθμού που αναφέρεται στο στοιχείο δ) 7

στ) η λογιστική κατάσταση των παραγωγών υπόκειται σε έλεγχο της υπηρεσίας πιστοποίησης 7

Άρθρο 2

Η απόφαση 87/309/ΕΟΚ τροποποιείται ως εξής:

Στο άρθρο 1 σημείο 1 οι όροι «σπόροι προς σπορά κτηνοτροφικών μπιζελιών και φουλιών» αντικαθίστανται από τους όρους «σπόροι προς σπορά κτηνοτροφικών φυτών».

Άρθρο 3

Τα κράτη μέλη κοινοποιούν στην Επιτροπή τους όρους σύμφωνα με τους οποίους χρησιμοποιούν την άδεια που χορηγήθηκε στο άρθρο 1. Η Επιτροπή ενημερώνει τα άλλα κράτη μέλη.

Άρθρο 4

Η παρούσα απόφαση απευθύνεται στα κράτη μέλη.

Βρυξέλλες, 24 Ιανουαρίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. 125 της 11. 7. 1966, σ. 2298/66.

(2) ΕΕ αριθ. L 304 της 27. 11. 1996, σ. 10.

(3) ΕΕ αριθ. L 169 της 10. 7. 1969, σ. 3.

(4) ΕΕ αριθ. L 207 της 9. 8. 1980, σ. 37.

(5) ΕΕ αριθ. L 64 της 11. 3. 1981, σ. 13.

(6) ΕΕ αριθ. L 155 της 16. 6. 1987, σ. 26.

(7) ΕΕ αριθ. L 261 της 21. 9. 1988, σ. 27.